Diari Oficial de la Generalitat Valenciana


Sumari del DOGV 4207, del 11-03-2002 (2002/2390)

ORDRE de 5 de març de 2002, de la Conselleria d'Agricultura, Pesca i Alimentació, per la qual s'esmenen errors i es modifica parcialment l'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/03/05/(1)/dof/vci/html**

### Dades del document

Número de DOGV
:   4207

Data del DOGV
:   11-03-2002

Secció del DOGV
:   I. DISPOSICIONS GENERALS

Número del document
:   2002/2390


Data del document
:   05-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * legislació
    * suport econòmic
    * modernització de l'explotació agrària
    * jove agricultor
    * ajuda a l'agricultura

ORDRE de 5 de març de 2002, de la Conselleria d'Agricultura, Pesca i Alimentació, per la qual s'esmenen errors i es modifica parcialment l'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries. [2002/2390]
  
Publicada el dia 2 de gener de 2002 en el Diari Oficial de la Generalitat Valenciana l'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries, s'hi observen alguns errades que cal corregir.
  
Així mateix, sembla convenient la modificació de determinats aspectes del contingut per a una aplicació més correcta.
  
Per això, i fent ús de les atribucions que tinc conferides,
  
ORDENE
  
Article únic
  
L'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries, queda modificada de la manera següent:
  
1. S'afegeix al punt 4 de l'article 3 el text següent:
  
?També podran presentar plans de millora aquells joves que no hagen sol·licitat ajudes per a la seua instal·lació en l'agricultura, i es considerarà simultània a aquesta si la seua sol·licitud es fa en el primer termini d'admissió de sol·licituds a partir de la data d'instal·lació. En aquest cas, el beneficiari quedarà obligat a acomplir els requisits exigits als beneficiaris de plans de millora estipulats en l'apartat 2.2.a) del present article, pel que fa a la procedència de rendes una vegada transcorregut el període impositiu de la declaració de l'impost de la renda de les persones físiques de l'any en què s'instal·la.
  
Quan la totalitat dels components d'una entitat jurídica de nova creació s'hagen instal·lat per primera vegada en l'agricultura mitjançant la integració com a socis d'aquesta, tindrà la consideració de simultània a la instal·lació dels joves la sol·licitud que la dita entitat puga efectuar per a un pla de millora en els períodes establits anteriorment, sempre que mitjançant el pla de millora i la instal·lació dels joves en la societat assolisca la condició de prioritària.-
  
2. Es fa una nova redacció del punt 8 de l'article 3, que queda de la manera següent:
  
?Podrà auxiliar-se un pla de millora addicional als tres plans de millora que en el període de sis anys estableix l'article 11 del Reial Decret 613/2001 quan les explotacions hagen estat afectades per danys catastròfics determinats en una norma específica que així ho establisca, amb independència de la quantitat de l'import de la inversió realitzada en els plans de millora normalment executats-
  
3. S'afegeix un punt 12 a l'article 3 amb el text següent:
  
?A l'efecte d'allò que estableix el punt 1.a) de l'article 16 del RD 613/2001, serà auxiliable l'adquisició de terres mitjançant un pla de millora pels titulars d'explotacions agràries les quals, en el moment de la sol·licitud, no tinguen les condicions exigides a una explotació prioritària i que, a més, no figure en el Catàleg General d'Explotacions Prioritàries o no se li haja assignat codi d'explotació prioritària en el corresponent certificat de la Conselleria d'Agricultura, Pesca i Alimentació.
  
A l'efecte d'allò que s'estableix en el punt 1.b) de l'article 16 del RD 613/2001, es considerarà el dret a les ajudes per a l'adquisició de terres arrendades integrants de l'explotació del sol·licitant quan complisca el que s'exigeix en el punt esmentat i les cultive amb una antiguitat mínima de dos anys en el moment de la sol·licitud.-
  
4. Es fa una nova redacció del punt 2.b) de l'article 4, que queda de la manera següent:
  
?Instal·lar-se en una explotació que requerisca un volum de treball equivalent almenys a una UTA o comprometre's que aconseguisca aquest volum en un termini màxim de dos anys des de la instal·lació. A aquest efecte, l'explotació, en la situació prevista en què el jove sol·licite realitzar la seua instal·lació, haurà de tenir com a mínim la dimensió equivalent a la d'una UTA quan la instal·lació es realitze mitjançant titularitat exclusiva, o la necessària perquè el percentatge de participació del jove en què s'instal·la mitjançant titularitat compartida tinga així mateix la dimensió equivalent a una UTA. La dimensió equivalent a una UTA serà la que s''estableix en l'annex 1 d'aquesta ordre.
  
Si el sol·licitant és titular d'una explotació preexistent, la dimensió d'aquesta no podrà ser en cap cas igual o superior a una UTA.-
  
5. Se substitueix el primer paràgraf del punt 3 de l'article 4 pel text següent:
  
?Sense perjudici del que s'estableix quant al termini de sol·licitud en el punt 3 de l'article 11 d'aquesta ordre, seran auxiliables les ajudes que es presenten per a la primera instal·lació de joves abans de la primera instal·lació o quan aquesta s'haja produït dins dels sis primers mesos posteriors a aquesta, sempre que al beneficiari li falten més de sis mesos per a fer els 40 anys d'edat en la data de sol·licitud.-
  
6. S'afegeix al final del punt 5 de l'article 4 la frase següent:
  
?La titularitat de la UTA haurà de ser privativa del jove que s'hi instal·la.-
  
7. S'afegeix un últim paràgraf al punt 1 de l'article 6, amb el text següent:
  
«No obstant això, s'admetran els documents privats quan hagen estat presentats per a la liquidació tributària en el termini de sol·licitud, i es reconeixerà el dret a què es fa referència en el document en el període de temps en què es puga acreditar l'existència de rendes agràries fiscalment declarades i l'afiliació a la Seguretat Social per l'activitat agrària en aquest període.
  
8. S'afegeix un últim paràgraf al punt 2 de l'article 6 amb el text següent:
  
?No serà exigible l'acreditació de rendes agràries en les sol·licituds presentades per joves acabats d'instal·lar en l'agricultura quan no haja transcorregut el període impositiu de declaració de l'impost de la renda de persones físiques de l'any en què es va instal·lar.-
  
9. S'afegeix un mòdul tecnicoeconòmic en l'epígraf de fructicultura de l'annex 1 amb els valors següents:
  
?Cirerer secà: 1 cicle/any; 0,20 UTA/ha; 24.600 euros/UTA de producte brut; 21.000 euros/UTA de marge brut?.
  
10. Es corregeixen les errades següents:
  
- En l'últim paràgraf del punt 6 de l'article 4, on diu ?cadència- ha de dir ?carència?.
  
- En el punt 3 de l'article 14, on diu ?punt 8 de l'article 7- ha de dir ?punts 7 i 8 de l'article 6?.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de març de 2002
  
La consellera d'Agricultura, Pesca i Alimentació


Còpia Permalink ELI